તુલા રાશિના પ્રેમીઓ માટે નવું વર્ષ અનેક ચેલેન્જો લઈને આવી રહ્યુ છે. જો કે ગભરાવાની જરૂર નથી, કારણ કે પરિસ્થિતિ ગમે તેવી કેમ ન હોય અંતે તો ભલું તમારુ જ થવાનું છે. નવા વર્ષના સિતારા ઈશારો કરી રહ્યા છે કે, તમારા માટે નવા વર્ષની શરૂઆત થોડી મુશ્કેલીભરી રહેશે. વાતે વાતે તમારી વચ્ચે બહેશબાજી થશે, તમને લાગશે કે તમારો પાર્ટનર પહેલા જેવો રહ્યો નથી, એકદમ બદલાઈ ગયો છે. આવા સમયે તમારા પાર્ટનરને કંઈ પણ કહેતા પહેલા તમે પોતાની જાતને, તમારી ભાષાને અને તમારા વિચારોને પારખી લેજો. ક્યાંય એવું ન બને કે તમે જ સમય સાથે કેટલીક નવી અપેક્ષાઓ રાખી બેઠા હોવ.